Foto: Reuters Malta bosh vaziri Jozef Muskat Liviyaning olib qochilgan samolyotidan 65 kishi ozod etilganini xabar berdi. U bu haqda Twitter’dagi sahifasida ma’lum qilgan. Asirlar ikki guruhga bo‘lingan holda ozod qilingan. Birinchisida 25 kishi bo‘lgan. Layner garovga olinganda esa bortda hammasi bo‘lib 111 yo‘lovchi va 7 nafar ekipaj a’zosi bor edi. Avvalroq, garovga oluvchilar Muammar Qazzofiyning o‘g‘li Sayfulislomni qamoqdan ozod qilish talabini qo‘ygani xabar qilingandi.